open-index/open-wikipedia-markdown huggingface dataset:
படித்தால் மட்டும் போதுமா

**படித்தால் மட்டும் போதுமா** 1962 ஆம் ஆண்டில் வெளிவந்த தமிழ்த் திரைப்படம் ஆகும். சிவாஜி கணேசன், கே. பாலாஜி, சாவித்திரி, ராஜசுலோசனா ஆகியோர் முக்கிய பாத்திரங்களில் நடித்தனர். ஏ. பீம்சிங் இத்திரைப்படத்தை இயக்கியிருந்தார். கண்ணதாசன், மாயவநாதன் ஆகியோர் எழுதிய பாடல்களுக்கு விசுவநாதன் - இராமமூர்த்தி ஆகியோர் இசையமைத்தனர்.

இந்தத் திரைப்படம் சிவாஜி கணேசனுக்கு ஒரு வெற்றி படமாக அமைந்தது. இத்திரைப்படம் வங்காள மொழித் திரைப்படமான "நா" வின் தழுவலாகும்.("நா" திரைப்படம்  தராசங்கர் பாண்டியோபாத்யாய் எழுதிய "நா" என்ற நாவலின் தழுவல்).

## கதை
படத்தில் பாலாஜி, சிவாஜி கணேசன் ஆகியோர் அண்ணன் தம்பிகளாவர். தம்பி படிக்காதவன். அண்ணன் படித்தவன். இருவருக்கும் திருமணம் செய்யும் நோக்கத்துடன் தம்பிக்குப் பெண் பார்க்க அண்ணனும் அண்ணனுக்குப் பெண் பார்க்க தம்பியும் செல்வார்கள். பெண் பார்க்கப்போன இடத்தில் தம்பிக்காகப் பார்த்த பெண் அண்ணனின் மனதைக் கவர்ந்துவிடுகிறாள். அவளை அடைய திட்டம் போட்டு, ஒரு மொட்டைக் கடிதம் வழியே அதில் வெற்றியும் பெற்றுவிடுகிறான். இருவருக்கம் திருமணம் நடந்துவிடுகிறது.  ஆனால், இதன்பின்னர் தம்பியின் வாழ்க்கையில் புயல்வீசுகிறது. படிக்காதவனை அவனுடைய மனைவியே விரும்புவதில்லை. ஒரு கட்டத்தில் தம்பிக்கு அண்ணனின் சூழ்ச்சி தெரிந்துவிடுகிறது. சாவித்திரியும் ராஜ சுலோசனாவும் மனைவிகளாகவும் நடித்திருக்கின்றனர். அதன் பின்னர் இவர்கள் வாழ்க்கை என்ன ஆனது என்பதை முடிவு.

## நடிகர்கள்

## பாடல்கள்
# *ஓகோகோகோ மனிதர்களே* (டி. எம். சௌந்தரராஜன்)
# *பொன் ஒன்று கண்டேன்* (டி. எம். சௌந்தரராஜன், பி. பி. ஸ்ரீனிவாஸ்)
# *காலம் செய்த கோமாளி தனத்தில்* (பி. பி. ஸ்ரீனிவாஸ், ராகவன், ஜி. கே. வெங்கடேஷ்)
# *தண்ணிலவு தேனிறைக்க* (பி. சுசீலா)
# *நல்லவன் எனக்கு நானே நல்லவன்* (டி. எம். சௌந்தரராஜன், பி. பி. ஸ்ரீனிவாஸ்)
# *நான் கவிஞனும் இல்லை* (டி. எம். சௌந்தரராஜன்)
# *அண்ணன் காட்டிய வழியம்மா* (டி. எம். சௌந்தரராஜன்)

## உசாத்துணை
* 

பகுப்பு:1962 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:சாவித்திரி நடித்த திரைப்படங்கள்
பகுப்பு:ஏ. பீம்சிங் இயக்கிய தமிழ்த் திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:பி. கண்ணாம்பா நடித்த திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:எஸ். வி. சகஸ்ரநாமம் நடித்த திரைப்படங்கள்
பகுப்பு:எஸ். வி. ரங்கராவ் நடித்த திரைப்படங்கள்
அத்வைத அனுபவம்

**அத்வைத அனுபவம்** எனப்படுவது உபநிடத கால முனிவர்களின் அனுபவ வார்த்தைகளான அஹம் பிரம்மாஸ்மி (நான் பிரம்மாக இருக்கிறேன்), தத்துவமசி (அது நீயாக இருக்கிறாய்), **அயமாத்மா பிரம்மம்**, (இந்த ஆன்மா பிரம்மம்), போன்ற வேதாந்த மகாவாக்கியங்கள் காட்டுகின்ற உண்மை. 

இவை ஆன்மீக வாழ்வின் உச்சநிலை அனுபவங்கள். இந்த அனுபவ நிலையில் தனிமனிதன், பிரபஞ்சம், அறிபவன் - அறிவு - அறியப்படும் பொருள் - அனுபவிப்பவன் - அனுபவம் - அனுபவப் பொருள் போன்ற வேறுபாடுகள் மறைந்து, ஆத்ம ஞானத்தால் ஜீவாத்மாவும் பரமாத்மாவும் ஒன்றே என்ற ஐக்கிய ஞானம் (அறிவு) உண்டாகிறது.

இது அனுபவத்திற்கு மட்டுமே உரியது, இந்த நிலை பற்றியே, ‘வாக்கையும் மனதையும் கடந்த நிலை’ என்று உபநிடதங்கள் கூறுகிறது. இந்த அத்வைத அனுபவத்தை வாக்கால் விளக்க இயலாது. அத்வைத அனுபவ நிலை பற்றி விளக்குவதற்கான எந்த முயற்சியும் வீண் முயற்சி என்பதை உபநிடதங்கள் அறுதியிட்டு உறுதியாக கூறுகின்றன. எனவே அத்வைத அனுபவம் தத்துவ விளக்கங்களுக்கு உரியது அல்ல.

## கருவி நூல்
* சாந்தோக்கிய உபநிஷதம் (நூல்), பக்கம் 719- அத்வைதம் ஓர் குறிப்பு.
* அத்வைத அறிமுகம்

## வெளி இணைப்புகள்
* வேதாந்த சாரம்: சொற்பொழிவை தமிழில் கேட்க

## இவற்றையும் காண்க
* அத்துவிதம்

அத்வைதம்
பகுப்பு:வேதாந்தம்
ரயன் குவான்டென்

**ரயன் குவான்டென்** (பிறப்பு: 1976 நவம்பர் 28) ஒரு ஆஸ்திரேலியன் நாட்டு நடிகர். இவர் 1997-2002 வரை **ஹோம் அண்ட் அவே** என்ற தொலைக்காட்சித் தொடரில் நடித்தார். அதைத் தொடர்ந்து **ஜி.பி., ஏய் டாட்..!, சம்மர்லேண்ட்,** உள்ளிட்ட பல தொடர்களிலும், **ரெட் ஹில், மிஸ்டரி ரோட்,** உள்ளிட்ட திரைப்படங்களிலும் நடித்ததன் மூலம் பரிசியமான நடிகர் ஆனார்.

## ஆரம்பகால வாழ்க்கை
கவண்டேன் சிட்னி, ஆஸ்திரேலியாவில் பிறந்தார். இவருக்கு இரண்டு சகோதர்கள் உண்டு.

## வெளி இணைப்புகள்
*Official website Inactive from 13 March 2013
* 
*From vampires to superheroes: Ryan Kwanten talks 'Griff the Invisible 

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:ஆஸ்திரேலியத் திரைப்பட நடிகர்கள்
பகுப்பு:ஆஸ்திரேலிய தொலைக்காட்சி நடிகர்கள்
பகுப்பு:ஆஸ்திரேலிய குழந்தை நட்சத்திரங்கள்
பகுப்பு:ஆங்கிலத் திரைப்பட நடிகர்கள்
பிரேம் வத்சா

**பிரேம் வத்சா** (பிறப்பு: 1950) கனடாவில் உள்ள தொராண்டோ மாநகரத்தில் உள்ள ஃபேர்ஃபாக்சு (Fairfax) என்னும் வணிகநிதி நிறுவனத்தின் நிறுவனரும் தலைமைப் பொறுப்பாட்சியரும் ஆவார் இவர் கனடாவின் வாரன் பபெட் என்று சிலபொழுது அழைக்கப்படுகின்றார். இவருக்கு 2020 ஆம் ஆண்டில் இந்திய அரசு பத்மசிறீ விருது வழங்கிச் சிறப்பு செய்தது.

பிரேம் வத்சா ஐதராபாதில் உள்ள பேகம்பட்டுப் பகுதி பொதுப்பள்ளியில் பயின்று, பின்னர் சென்னையில் உள்ள இந்தியத் தொழில்நுட்பக்கழகத்தில் வேதிப் பொறியியல் கல்விப் பட்டம் பெற்றார். பின்னர் கனடாவில் உள்ள மேற்கு ஒண்டாரியோ பல்கலைக்கழகத்தில் இரிச்சர்டு ஐவி தொழில்வணிகக் கழகத்தில் நிருவாக மேலாளர் மேற்பட்டம் (MBA) பெற்றார். கனடாவில் நிதி அலசலாளர் ("Chartered Financial Analyst (CFA)" சான்றிதழும் பெற்றார்.. இவர் 1999 இல்  இந்தியத் தொழில்நுட்பக்கழகத்தின் முன்னாள் மாணவர்களில் சிறப்பாளர் விருது பெற்றார். சூன் 7, 2014 இல் தொராண்டோவில் நடந்த அனைத்து இந்தியத் தொழில்நுட்பக்கழகத்தினர் ஒன்றுகூடல் நிகழ்ச்சியில் முன்னாள் இ.தொ.க மாணவர் சிறப்பாளர் விருதை வென்றார். கனடாவின் வாட்டர்லூ பல்கலைக்கழகத்தின் வேந்தராகவும் (Chancellor) சூன் 2009 முதல் உள்ளார்.  தொராண்டோ நோயாளிக்குழந்தைகள் மருத்துவமனையின்  பொறுப்பாளுநர் மன்ற உறுப்பினராகவும், மேற்கு ஒண்டாரியோ பல்கலைக்கழகத்தில் இரிச்சர்டு ஐவி தொழிவணிகக் கழகத்தின் அறிவுரையாளர் குழு உறுப்பினராகவும் இருக்கின்றார். ஒண்டாரியோ வேந்திய காட்சியகத்தின் இயக்குநர் ஆயத்தில் உறுப்பினராகவும், பிளாக்குபெரி வணிக நிறுவனத்தின் இயக்குநர் ஆயத்தின் உறுப்பினராகவும் உள்ளார். கனடாவின் பெரும் செல்வந்தர்களில் ஒருவராகத் திகழ்கின்றார்.

## மேற்கோள்கள்

## வெளி இணைப்புகள்
* Prem Watsa on Indya.Me 
* Fairfax Financial - Corporate 
*  http://www.bengrahaminvesting.ca/About_Us/advisory_board.htm
* MarketVisual.com - V Prem Watsa - Direct Relationships 

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:இந்திய தொழில்நுட்பக் கழகத்தின் முன்னாள் மாணவர்கள்
பகுப்பு:இந்தியக் கனடியர்கள்
பகுப்பு:வணிகம் மற்றும் தொழிற்துறையில் பத்மசிறீ விருது பெற்றவர்கள்
பகுப்பு:கனடியத் தொழிலதிபர்கள்
பகுப்பு:இந்தியத் தொழிலதிபர்கள்
பேத் மா ரா ஹாஹத் போட்

**பேத் மா ரா ஹாஹத் போட்** (பாரசீகம்:  باد ما را خواهد برد‎, Bād mā rā khāhad bord)  ஆங்கிலம்: The Wind Will Carry Us) என்பது ஈரானியத் திரைப்படம் ஆகும். இத்திரைப்படம் 1999 ஆம் ஆண்டு ஈரானிய இயக்குநர் *அப்பாஸ் க்யாரஸ்டமி*யால் தயாரிக்கப்பட்டது. இத்திரைப்படத்தை எழுதி இயக்கியவரும் *அப்பாஸ் க்யாரஸ்டமி* ஆவார். இத்திரைப்படத்தின் தலைப்பான *காற்று நம்மை தூக்கிச் செல்லும்* என்பது ஈரானின் சமகாலப் பெண் கவிஞர் *பெரோக் பெர்ரோகாஷாத்*தின் (Forough Farrokhzad) கவிதை வரியாகும். இத்திரைப்படம் *வெனிஸ் சர்வதேசத் திரைப்பட விழா*விற்கு தங்கச் சிங்கம் விருதிற்காகப் பரிந்துரைக்கப்பட்டது. இத்திரைப்படம் நடுவர்களின் சிறப்புப் பரிசான *வெள்ளிச் சிங்கம்* விருதினை வென்றது. மேலும் இத்திரைப்படம் பல்வேறு பரிந்துரைகளையும் விருதுகளையும் பெற்றது.

## கதை
ஈரானின் குர்திஷ் கிராமம் ஒன்றில் மரணத் தறுவாயில் வசிக்கும் முதிய பெண்மணி ஒருவரின் துக்கச் சடங்குகளை ஆவணப்படுத்த பத்திரிகையாளர்கள் குழு ஒன்று பொறியாளர்கள் என்ற போர்வையில் வருகின்றனர். நகரப் பத்திரிகையாளர்கள் மற்றும் கிராம மக்களின் வாழ்வியலைக் காட்சிப்படுத்துகிறது இத்திரைப்படம். நகரத்துப் பத்திரிகை அலுவலகத்திலிருந்து தினமும் கிராமத்துப் பத்திரிகையாளர் குழுவுக்கு தொலை பேசி மூலம் முதிய பெண் மரணமடைந்துவிட்டாரா எனக் கேட்டுச் செய்தி வருகிறது. பத்திரிகையாளர் குழுவின் தலைவர் கிராமத்து மக்களின் இயல்பான வாழ்வால் மனம் நெகிழ்கிறார். வயதான பெண்மணி உடல் நலம் தேறி நலமடைகிறார். கிராமப் பெண்மணியின் மரணத்தை எதிர் நோக்கும் நகரத்து மனிதர்களின் மனதை இத்திரைப்படம் பேசுகிறது.

## பாராட்டுகள்
* இன்றைய தினத்தில் *அப்பாஸ் க்யாரஸ்டமி*யால் எடுக்கப்பட்ட மிகச் சிறந்த திரைப்படம் இது என அமெரிக்கச் சினிமா விமர்சகர் *ஜேனத்தன் ரோஸன்பாவ்ம்* கூறினார்.
* இந்த ஆண்டு பார்க்க வேண்டிய மிகச் சிறந்த திரைப்படம் இது என ஆஸ்திரேலிய அரசியலாளர் *மைக்கேல் அட்கின்ஸன்* கூறினார்.
* இத்திரைப்படத்தில் எதுவுமில்லை ஆனால் எல்லாம் இருக்கிறது (nothing and everything) என அமெரிக்கச் சினிமா விமர்சகர் ஜே. ஹோபர்மன் கூறினார்.
* *ஸ்காட் பவுண்டஸ் வெரைட்டி* (Scott Foundas variety) மிகச் சிறந்த பத்து திரைப்படங்களுள் ஒன்றாக இதைக் குறிப்பிட்டது.
## வெளி இணைப்புகள்
* விமர்சனம்
## மேற்கோள்கள்

பகுப்பு:ஈரானியத் திரைப்படங்கள்
பார்வைத் திறன்

**பார்வைத் திறன்** (Visual acuity ) என்பது ஒரு படத்தின் ஒரு சிறிய பகுதியிலிருந்து நிறைந்த செய்தியினைப் பெறும் திறனைக் குறிக்கும். பலமுறைகளில் இதனைத் தெரிந்து கொள்ள முடியும் என்றாலும், இசுநெல்லன் கண் அட்டவணை (Snellen eye chart) பெரிதும் பயன்படுகிறது. கண்மருத்துவத்தில் பார்வைத் திறனை பரிசோதிக்க இப்படிப்பட்ட அட்டவணைகளை பயன்படுத்துகின்றனர். இதில் அதிக ஒப்புமையுடைய எழுத்துக்களும் எண்களும் பயன்படுத்தப்படுகிறன. பார்வைத் திறன் சோதனை முடிவுகள் ஒரு விகிதாச்சாரத்தில் கொடுக்கப்படுகின்றன.  ஒரு தனி மனிதன் அதிகபட்சமாக 25 அடித் தொலைவில் தெளிவாகப் பார்க்க முடிகிறது. பெரும்பாலானவர்கள் அதேபொருளை 40 அடித் தொலைவில் காணமுடிகிறதெனில், அவரது பார்வைத் திறன் 25\40 என்று கொடுக்கப்படுகிறது. இதன் பொருள் பெரும்பாலானவர்கள் 40 அடித் தொலைவில் தெளிவாகக் பார்க்கும் பொருள் இந்த மனிதரால் 25 அடித் தொலைவில் காணமுடிகிறது என்பதாகும். 

## உசாத்துணை
* Medical Imaging Physics-Willium R Hendee&E.R.Ritenour

பகுப்பு:கண்
திரைப்புலச் சூழல்

**திரைப்புலச் சூழல்** (ஆங்கிலம்:desktop environment (DE)) என்பது கணினியியலில் கணியத்திரையின் உருவகத்தை செயற்படுத்தும் முறையைக் குறிப்பதாகும். இம்முறைமையானது,  குறிப்பிட்ட வகை நிரல் பொதியால், கணினியின் இயக்குதளத்தின்  மேலே, ஒரு நிரல் கட்டகமாக அமைக்கப்படுகிறது. இவ்வாறு அமைந்த நிரல்பொதியானது, பொதுவான  வரைகலை பயனர் இடைமுகத்தை(GUI) பகிர்ந்து கொண்டு செயற்படுகிறது. இத்தகைய திரைப்புலச் சூழல்,  நகர்வுக் கணிமையின்  வளர்ச்சிக்கு முன், தனியாள் கணினிகளுக்கு  இடையே அதிகம் காணப்பட்டது. 

திரைப்புலச் சூழல் என்ற பதமானது, பயனர் ஒருவர் பின்பற்ற விரும்பும் தெரிவு நடையைக் குறிக்கிறது.  ஒரு  பயனர்,  திரைப்புல உருவகத்தை, தான் தேர்ந்தெடுத்த திரைப்புலச் சூழலுக்குரிய பயனர் இடைமுகத்தின்  வழியே செயற்படுத்துகிறார். இத்தகைய பயன்பாட்டினை,  பொது திரைப்புலச் சூழல் என்ற திரைப்புலச் சூழலும்,  கே டீ ஈ என்ற திரைப்புலச் சூழலும் பலரிடம் கொண்டு சென்று, பழக்கப்படுத்தின. ஒரு திரைப்புலச் சூழலானது தன்னகத்தே, தனித்துவமான கணித்திரைப் படம், சாளரம், கருவிப்பட்டை, அடைவு, கோப்புறை, மென்பொருள் தந்துகை (Software widget), விம்பு (WIMP)  போன்றவைகளைக் கொண்டு திகழ்கிறது.

உலகின் முதல் திரைப்புலச் சூழலை, தனது 'செராக்சு அல்டோ '(Xerox Alto)எந்திரத்திற்காக, முதன்முதலில் *செராக்சு* நிறுவனம், 1970களில் உருவாக்கியது.

## பயன்பாடு
இயக்குதளமானது கணினியின் மின்னணுப்பொருட்களைக் கட்டுபடுத்துகிறது. திரைப்புலச் சூழலானது, இயக்குதளத்தின் மேலே அமைந்து, செயலிகளை(நிரல் பொதி)ச் செயற்படுத்துகிறது. இயக்குதளத்திற்கும், செயலிகளுக்கும் இடையே அமைந்த திரைப்புலச் சூழலானது, பயனர் ஒருவரி்ன் விருப்பத்திற்கு இணங்க, தனித்துவமான பயனர் இடைமுகத்துடன், பயனரின் கட்டளையை நிறைவேற்றுகிறது.  முதலில்  தோற்றத்தை  முன்மொழிந்தாலும், உண்மையில் கட்டளையை நிறைவேற்றும் வேகம், கணினியின் வன்பொருட்களைத் திறம்பட செயற்பட வைத்தல், மின்னாற்றல் போன்ற முக்கியக்கூறுகளை மேலாண்மை செய்கிறது. இது பல்வேறு மின்னணுக் கருவிகளுக்கிடையே வேறுபட்டு இருக்கின்றன. எக்செப்சியி என்ற  திரைப்புலச் சூழல் கணினிகளின் திரைப்புலச் சூழல்களிடையே திறம்படச் செயற்படுவதாக நீருபிக்கப் பட்டுள்ளது. அதுபோல, நகர்வுப்பேசிகளுக்கிடையே, எல்லெக்சிடியி  என்ற திரைப்புலச் சூழல் திறம்பட இயங்குவதாகக் கண்டறியப்பட்டுள்ளது.

## காட்சியகம்


Image:AmbientDesktop.png|இருபுர திரைப்புலச் சூழல் (Ambient)
Image:CDE 2012 on Linux.png|பொது திரைப்புலச் சூழல்(CDE)
Image:Linux_Mint_14_Nadia_with_Cinnamon.png|சின்னமன்(Cinnamon)
|லினக்சு டிடிப்பின்( Deepin)
Image:102shot xft1.png|(EDE)
Image:E17_bw_screenshot.png|அகத்தெளிவு சாளர மேலாளர்(Enlightenment (window manager))
Image:Etoiledock.png|இடீயோல்(Étoilé)
File:VLC 2.0 - GNOME 3 - Open.jpg|குனோம் ஓடு 
Image:KDE_4.png|கே டி  ஈ(KDE SC)
Image:LXDE desktop full.png|எல்லெக்சுடியி(LXDE)
Image:Mate Desktop de.png|மடே(MATE)
Image:Symphonyosb1pr1.png|மீசோ (Mezzo)
Image:LG3D memo board.jpeg|(Project Looking Glass)
Image:Razor desktop.png|(Razor-qt)
Image:Rox-desktop-2004.png|(ROX Desktop)
Image:Sugar-home-view-0.82.jpg|சர்க்கரை
Image:Screenshot_of_Trinity_3.5.12.png|திரித்துவ திரைப்புலச் சூழல்
|(UDE)
Image:Ubuntu Desktop 12.10 Screenshot.png|யுனிட்டி
Image:Wmaker-0.80.2.png|சாளர உருவாக்கி
Image:X-Window-System.png|(twm)
Image:OS-2_W4.png|பணியிட ஓடு( Shell)
Image:Xfce-4.4.png|எக்செப்சியி


## மேற்கோள்கள்

பகுப்பு:திரைப்புலச் சூழல்கள்
டேப் (வாத்தியம்)

**டேப்** என்பது தப்பு வாத்தியத்தைப்போன்ற ஒரு இசைக்கருவியாகும். கட்சியின் கொள்கைகளைக்கூறவும், தமிழிசையை மக்களிடம் கொண்டு செல்லவும் உதவிய ஒரு வாத்திய கருவி ஆகும்.

## தோற்றம்
**டேப்** வாத்தியம் இசுலாமிய பக்கீர்கள் பயன்படுத்திவந்த ஒரு தாளக்கருவி. இக்கருவியை தஞ்சைப்பகுதியைச்சேர்ந்த லாவணிக் கலைஞர்களும் பயன்படுத்துவார்கள்.

## மேற்கோள்

பகுப்பு:தாள இசைக்கருவிகள்
பகுப்பு:இசைக்கருவிகள்
பகுப்பு:தமிழர் இசைக்கருவிகள்
பகுப்பு:தமிழர் இசைக்கருவிகள் பட்டியல்
ஆடம் சென்

**எட்வர்ட் ஆடம் சென்** (பிறப்பு: ஏப்ரல் 10, 1984 இல் பாரிஸ், பிரான்ஸ்) ஒரு ஐக்கிய அமெரிக்க நடிகர் மற்றும் விளம்பர நடிகர். இவர் உயர்நிலைப் பள்ளியில் படிக்கும் போது வடிவழகு தொழிலுக்கு வந்தார். அதைத் தொடர்ந்து **த சிட்டி, லா & ஓர்டர்: ஸ்பெஷல் விக்டிம்ஸ் ஊனிட், ஹிட் த  ப்ளோர்** போன்ற சில தொலைக்காட்சித் தொடர்களிலும், **வீடியோ கேர்ள், மேஜிக் சிட்டி மெமரீஸ்** போன்ற சில திரைப்படங்களிலும் நடித்தார்.

## சின்னத்திரை

## திரைப்படங்கள்

## குறிப்புகள்
# ஆடம் சென்
# ஆடம் சென் மாடல்

## வெளி இணைப்புகள்
*

## மேற்கோள்கள்

பகுப்பு:விளம்பர நடிகர்கள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
எம். ஐ. எம். அப்துல் மஜீத்

**எம். ஐ. எம். அப்துல் மஜீத்** (*M. I. M. Abdul Majid*, மே 31, 1919 - சூன் 9, 1970) இலங்கையின் தமிழ் முஸ்லிம் அரசியல் தலைவர்களில் ஒருவர். 1960 முதல் 1995 வரை இலங்கை நாடாளுமன்ற உறுப்பினராக இருந்தவர்.

## வாழ்க்கைக் குறிப்பு
இலங்கையின் கிழக்கு மாகாணத்தில் அக்கரைப்பற்று கிராமத்தில் பிறந்தவர் அப்துல் மஜீத். இவர் மட்டக்களப்பு அரசினர் கல்லூரி, யாழ்ப்பாணம் இந்துக் கல்லூரி ஆகியவற்றில் கல்வி கற்றார். முன்னாள் கல்வி அதிகாரி எம். ஐ. எம். சரீப், ஓய்வுநிலை அதிபர் எம். ஐ. எம். நயீம் ஆகியோர் இவரது உடன்பிறந்தவர்கள் ஆவர். சம்மாந்துறைப் பிரதேச சபைத் தலைவரும் முன்னாள் நாடாளுமன்ற உறுப்பினருமான ஏ. எம். எம். நெளஷாட் இவரின் மகன் ஆவார்.

இலங்கைத் தமிழரசுக் கட்சியின் ஆரம்ப கால உறுப்பினராக இருந்த இவர் தமிழ் மொழிப்பற்று மிகுந்தவர். 1960 மார்ச், 1960 சூலை நாடாளுமன்றத் தேர்தல்களில் அப்போதைய நிந்தவூர் தேர்தல் தொகுதியில் முதன் முறையாக சுயேட்சையாகப் போட்டியிட்டார். அன்றைய நாடாளுமன்ற உறுப்பினர் எம். எம். முஸ்தபாவை இவர் வெற்றி பெற்று அக்கரைப்பற்றின் முதலாவது நாடாளுமன்ற உறுப்பினரானார். எனினும், 1965, 1970 தேர்தல்களில் எம். எம். முஸ்தபாவிடம் தோற்றார். இவரது காலத்திலேயே கிழக்கிலங்கையின் முதலாவது முஸ்லிம் பெண்கள் பாடசாலையான ஆயிஷா பாலிகா மகா வித்தியாலயம் அக்கரைப்பற்றில் நிறுவப்பட்டது.

## மேற்கோள்கள்

பகுப்பு:1919 பிறப்புகள்
பகுப்பு:1970 இறப்புகள்
பகுப்பு:இலங்கையின் 4வது நாடாளுமன்ற உறுப்பினர்கள்
பகுப்பு:இலங்கையின் 5வது நாடாளுமன்ற உறுப்பினர்கள்
பகுப்பு:இலங்கை முசுலிம் அரசியல்வாதிகள்
பகுப்பு:அம்பாறை மாவட்ட நபர்கள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
குஷால் டாண்டன்

**குஷால் டாண்டன்** (பிறப்பு: 1985 மார்ச் 28) ஒரு இந்திய நாட்டு தொலைக்காட்சி நடிகர் மற்றும் விளம்பர நடிகர். 2011ஆம் ஆண்டு தெய்வம் தந்த என் தங்கை என்ற தொலைக்காட்சி தொடரின் மூலம் அறிமுகமானார். அதைத் தொடர்ந்து 
**நாச் பாலியே 5** என்ற நடன நிகழ்ச்சியிலும் **பிக் பாஸ் 7, பியர் பேக்டர்: கத்ரோன் கே கிலாடி (சீசன் 5)** போன்ற நிகழ்ச்சிகளிலும் தோன்றினார்.

## ஆரம்பகால வாழ்க்கை
குஷால் 1985 மார்ச் 28ஆம் திகதி லக்னோ, இந்தியாவில் பிறந்தார். இவரின் தந்தை ஒரு தொழிலதிபர். இவருக்கு டினா பூஷன், பாவனா டாண்டன் கபூர் என்ற இரண்டு மூத்த சகோதரிகள் உள்ளன.

## சின்னத்திரை
* 2011-2013: தெய்வம் தந்த என் தங்கை
* 2012-2013: நாச் பாலியே 5
* 2013: பிக் பாஸ் 7
* 2014: பியர் பேக்டர்: கத்ரோன் கே கிலாடி (சீசன் 5)

## விருதுகள்
* இந்திய தொலைக்காட்சி விருது - புதிய முகம் (ஆண்)

## குறிப்புகள்
# புதிய மாடல்
# பிக் பாஸ் 7

பகுப்பு:1985 பிறப்புகள்
பகுப்பு:இந்தியத் தொலைக்காட்சி நடிகர்கள்
பகுப்பு:வாழும் மக்கள்
பகுப்பு:விளம்பர நடிகர்கள்
மதங்களின் பார்வையில் பெண்கள் (நூல்)

**மதங்களின் பார்வையில் பெண்கள்** எனும் நூல் பி. ஈ. ஜார்ஜ் டிமிட்ரோவ் என்பவரால் எழுதப்பட்ட நூலாகும். இந்நூலை தில்லை பதிப்பகம் வெளியிட்டுள்ளது.

இந்நூலுக்கு உ. வாசுகி அணிந்துரை எழுதியுள்ளார். இவர் அனைத்திந்திய ஜனநாயக மாதர் சங்கத்தின் அகில இந்திய துணைத் தலைவராவார்.

பகுப்பு:2014 தமிழ் நூல்கள்
பகுப்பு:தில்லை பதிப்பக நூல்கள்
அத்வைத வேதாந்த தத்துவம்

[right|thumb|250px|[ஆதிசங்கரர்|ஆதிசங்கரருடன், சீடர்கள் பத்ம பாதர், சுரேஷ்வரர், அஸ்தாமலகர் மற்றும் தோடகர்]]

**அத்வைத வேதாந்த தத்துவம்**  ஆதிசங்கரர் உபநிடதங்கள், பிரம்ம சூத்திரம் மற்றும் பகவத் கீதை ஆகிய வேதாந்த சாத்திரங்களுக்கு தமது விளக்கவுரைகளை மையப்படுத்தி நிறுவப்பட்ட தத்துவமாகும்.

இது உருவமும் குணமும் அற்ற பிரம்மம் எவ்வாறு உருவம் உடைய உலகமாகவும் உயிரினங்களாகவும் தோன்றியது என்பதை விளக்குவதற்கான முயற்சியே. மேலும் ஜீவாத்மாவும் பரமாத்மாவும் வேறுபடாத ஒன்றே என்ற அத்வைத கருத்தை வலியுறுத்துவது. பிரம்மம் நிலையானது; பிரபஞ்சம் மற்றும் சீவராசிகள் நிலையற்றது என்ற கொள்கையைக் கொண்டது. விசிட்டாத்துவைதம், துவைதம் போன்ற மற்ற வேதாந்த தத்துவங்களைப் போன்று இதுவும் ஒரு வேதாந்த தத்துவப் பிரிவு. 

## அத்வைத தத்தவப் பிரிவுகள்
சங்கரரின் அத்வைத வேதாந்த தத்துவம் காலப்போக்கில் பல பிரிவுகளாகப் பிரிந்தது. பொ.ஊ. 16-17 நூற்றாண்டில் வாழ்ந்த அப்பய்ய தீக்ஷிதர் எழுதிய *சித்தாந்த லேச சங்க்ரகம்* என்ற நூலின்படி அத்வைத வேதாந்த தத்துவத்தில் பத்திற்கும் மேற்பட்ட பிரிவுகள் உள்ளதாக குறிப்பிடப்பட்டுள்ளது. அதில் முக்கியமான மூன்று பிரிவுகள்; 

### விவரணம்
சங்கரரின் பிரம்ம சூத்திர பாஷ்யத்திற்கு (விளக்கவுரை), அவரது சீடரான பத்மபாதர் *பாஞ்சபாதிகா*  என்ற
மிக விரிவான விளக்கவுரை எழுதினார். அதற்கு *பிரகாசாத்ம யதி* என்பவர் (பொ.ஊ. ஒன்பதாம் நூற்றாண்டு) எழுதிய விளக்கவுரையைப் பின்பற்றி எழுந்த *விவரணம்* அத்வைத வேதாந்த தத்துவப் பிரிவு இது. அத்வைத வேதாந்த தத்துவ பிரிவுகளில் முக்கியப் பிரிவாக இது கருதப்படுகிறது.

பிரகாசாத்ம யதியின் நூலைத் தொடர்ந்து அகண்டானந்தர், சித்சுகர், ஆனந்தா பூரணர் போன்றோர் பல அத்வைத வேதாந்த தத்துவ நூல்களை இயற்றி இந்தப் பிரிவை வளப்படுத்தினர்.

### பாமதி
சங்கரரின் பிரம்ம சூத்திரத்திற்கு விளக்க உரைக்கு, ஒன்பதாம் நூற்றாண்டில் வாழ்ந்த *[[வாசஸ்பதி மிஸ்ரர்]]* என்பவர் *[[பாமதி]]* என்ற விளக்கவுரையைப் (டீகா) பின்பற்றி எழுந்த பிரிவுதான் “பாமதி” அத்வைத வேதாந்த தத்துவப் பிரிவு.

### வார்த்திகம்
பிரகதாரண்யக உபநிடதத்திற்கு சங்கரர் எழுதிய விளக்க உரைக்கு, அவரது சீடரான சுரேஷ்வரர் என்பவர் “பிரகதாரண்யக பாஷ்ய வார்த்திகம்” என்ற விளக்க உரை (*வார்த்திகம்*)
என்ற நூலை எழுதினார். இந்நூலின் கொள்கையை பின்பற்றி எழுந்தது வார்த்திக அத்வைத வேதாந்த தத்துவப் பிரிவு. சுரேஷ்வரரின் கருத்துக்களை பத்தாம் நூற்றாண்டில் வாழ்ந்த *சர்வஜ்ஞாத முனி* தொகுத்து *வார்த்திகம்* எனும் அத்வைத வேதாந்த தத்துவத்தைப் பிரிவை பரப்பினார்.

### புதிய அத்வைத வேதாந்த பிரிவு
தற்காலத்தில் இராமகிருஷ்ண பரமஹம்சர், சுவாமி விவேகானந்தர் மற்றும் இரமண மகரிசி போன்ற மகான்கள் தங்கள் கருத்துக்களை அத்வைதம் என்ற ஊடகத்தின் வாயிலாகவே வெளியிட்டனர். இவர்களின் கருத்துக்கள் சங்கரரின் கருத்துக்களை அடியொற்றி இருந்தாலும் பல இடங்களில் நுண்ணிய வேறுபாடுகளைக் காணலாம்.

## கருவி நூல்
* - Four Basic Principles of Advaita Vedanta
 
## மேற்கோள்கள்

## வெளி இணைப்புகள்
* Advaita Vedanta - A Bird's Eye View 

அத்வைதம்
பகுப்பு:வேதாந்தம்
ஜெசி மெட்காஃப்

**ஜெசி மெட்காஃப்** (பிறப்பு: டிசம்பர் 9, 1978) ஒரு அமெரிக்கா நாட்டு நடிகர். இவர் 1999ம் ஆண்டு **பச்சியோன்ஸ்** என்ற தொலைக்காட்சி தொடரின் மூலம் திரைப்பட துறைக்கு அறிமுகமானார். அதைத் தொடர்ந்து **ஸ்மால்வில், [[டெஸ்பரேட் ஹவுஸ்வைவ்ஸ்]], சேஸ், டல்லாஸ்** போன்ற தொலைக்காட்சி தொடர்களிலும், **ஜான் டக்கர் முஸ்ட் தி, லோடட், தி அதர் எண்டு ஒப் தி லைன்** போன்ற திரைப்படங்களிலும் நடித்ததன் மூலம் பரிசியமான நடிகர் ஆனார்.

## ஆரம்பகால வாழ்க்கை
மெட்காஃபெ டிசம்பர் 9, 1978ம் ஆண்டு கலிபோர்னியா, ஐக்கிய அமெரிக்காவில் பிறந்தார். இவர் நான்சி மற்றும் ஜெஃப் மெட்காஃபெ வின் மகன் ஆவார். இவரின் தந்தை பிரெஞ்சு மற்றும் இத்தாலிய வம்சாவளியையும் இவரின் தாய் இத்தாலிய மற்றும் போத்துக்கீசர் வம்சாவளியையும்  சேர்ந்தவர்கள். இவர் ஒரு கூடைப்பந்தாட்டம் விளையாட்டு வீரர் ஆவார்.

## வெளி இணைப்புகள்
*

பகுப்பு:1978 பிறப்புகள்
பகுப்பு:அமெரிக்க நடிகர்கள்
பகுப்பு:வாழும் மக்கள்
பகுப்பு:ஆங்கில அமெரிக்கர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
வைர நாற்கர தொடர்வண்டிப் போக்குவரத்துத் திட்டம்

**வைர நாற்கர தொடர்வண்டிப் போக்குவரத்துத் திட்டம்** அல்லது **வைர நாற்கர ரயில் திட்டம்** (*Diamond Quadrilateral project*) என்பது தில்லி, கொல்கத்தா, சென்னை, மற்றும் மும்பை ஆகிய இந்தியாவின் நான்கு முக்கிய நகரங்களை  இணைக்கும்  விரைவு தொடர்வண்டிப் போக்குவரத்து திட்டம் ஆகும். இத்திட்டத்தின்படி தில்லி - ஆக்ரா இடையே மணிக்கு 160-200 கி.மீ. வேகத்தில் செல்லும் தொடர்வண்டிப் போக்குவரத்து 2014 ஆம் ஆண்டு இறுதிக்குள் தொடங்கத் திட்டமிட்டுள்ளது. நான்கு பெருநகரங்களுக்கு இடையிலான பயண நேரத்தைக் குறைப்பதற்காக இந்தத் திட்டம் அமல்படுத்தப்பட உள்ளது.

## மேற்கோள்கள்

## வெளி இணைப்புகள்
* High Speed Rail Corporation of India Limited
* Powering a high-speed dream - Sanjib Kumar Das, Gulf News
* New Indian government moots high-speed rail network, Chris Sleight, KHL 

பகுப்பு:இரும்புவழிப் போக்குவரத்து
பகுப்பு:இந்தியாவில் போக்குவரத்து
பகுப்பு:இந்தியாவில் விரைவுப் போக்குவரத்து
பகுப்பு:இந்திய இரயில்வே
எரிக் டான்

**எரிக் வில்லியம் டான்** (*Eric William Dane*, பிறப்பு: நவம்பர் 9, 1972) ஒரு அமெரிக்க நடிகர். இவர் 1991ஆம் ஆண்டு சாவெட் பய் த பேல் என்ற தொலைக்காட்சி தொடரின் மூலம் நடிப்புத் துறைக்கு அறிமுகமானார். அதைத் தொடர்ந்து ரோசியேன், லாஸ் வேகாஸ், பிரைவேட் பிராக்டிஸ், த லாஸ்ட் சிப் உள்ளிட்ட பல தொலைக்காட்சித் தொடர்களிலும் மற்றும் சோல் கூட், பீஸ்ட், வெட்டிங் வார்ஸ், மார்லே & மி உள்ளிட்ட திரைப்படங்களிலும் நடித்ததன் மூலம் பிரபலமானார்.

## வெளி இணைப்புகள்
* 
* Flaunt Magazine Eric Dane feature 

பகுப்பு:1972 பிறப்புகள்
பகுப்பு:ஆங்கிலத் திரைப்பட நடிகர்கள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
கட்டுப்பாட்டு பகுதி (விண்டோசு)

**கட்டுப்பாட்டு பகுதி** (*Control Panel*) என்பது மைக்ரோசாஃட் விண்டோஸின் வரைகலைப் பணிச்சூழலில் வன்பொருட்களைச் சேர்த்தல் மென்பொருட்களை அகற்றுதல் பயனர் கணக்குகளை நிர்வாகித்தல் அணுக்கத் தேர்வுகளைத் தேர்ந்தெடுக்கும் வண்ணம் உருவாக்கப்பட்டதாகும். மேலதிக ஆப்லெட்டுக்கள் மைக்ரோசாப்ட் தவிர்ந்த ஏனைய மென்பொருள் விருத்தியாளர்களாலும் விருத்தி செய்யபடலாம்.

விண்டோஸ் 1.0 பதிப்பில் இருந்தே விண்டோஸ் கூட்டுக் கட்டுப்பாட்டகம் ஓர் முக்கிய பங்கினை வகித்துவருகின்றது. இதன்தற்போதைய கட்டுப்பாட்டகங்கள் பின்னர் வந்த இயங்குதளங்களில் படிப்படியாகச் சேர்க்கப்பட்டது. விண்டோஸ் 95 இல் இருந்து கூட்டுக் கட்டுப்பாட்டகம் ஆனது ஓர் விசேட கோப்புறையாகும் அதாவது இந்தக் கோப்புறையானது பௌதீகரீதியில் கிடையாது. இதில் பெரும்பாலும் பிரயோகங்களுக்கான குறுக்கு வழிகளையே கொண்டுள்ளன. இந்த ஆப்லெட்டுக்கள் .cpl என்ற கோப்புறையுள்ள கோப்புக்களாகச் சேமிக்கப்படும். எடுத்துக்காட்டாக விண்டோஸ் மென்பொருட்களைச் சேர்க்கவோ அல்லது அகற்றவோ உதவும் கட்டுப்பாட்டகம் ஆனது appwiz.cpl என system32 கோப்புறையில் சேமிக்கப்படும்.

அண்மைய விண்டோஸ் பதிப்புக்களில் விண்டோஸ் கட்டுப்பாட்டகமானது இரண்டு விதமான பார்வையைக் கொண்டுள்ளது ஒன்று குழுப்பார்வை, மற்றையது எல்லாக் கட்டுப்பாட்டகங்களையும் ஒன்றாகப் பார்க்கும் சாதாரண (கிளாசிக்) பார்வை.

பெரும்பாலான விண்டோஸ் குழுக்கட்டுப்பாடகங்களானது மாற்றுவழிகளால் அணுகக்கூடியதே.

விண்டோஸ் கூட்டுக் கட்டுப்பாட்டகத்தை அணுக
*Start -> Run -> control (அல்லது control.exe)

எனைய கட்டுப்பாட்டகங்களை அணுகத் தேவைப்படும் கட்டளைகள் (எடுத்துக்காட்டுகள்)
*access.cpl - அணுக்கத் தேர்வுகளுக்கு
*appwiz.cpl - மென்பொருட்களை கணினியில் நிறுவத்தற்கோ அல்லது பாகங்களை சேர்க்க அல்லது திருத்தம் செய்வதற்கான அணுக்கத் தேர்வுகள்
*desk.cpl - காட்சித் தன்மை
*firewall.cpl - விண்டோஸ் தீச்சுவர்
*hdwwiz.cpl - மேதவித்தனமான முறையில் வன்பொருளைச் சேர்க்கும் முறை (பெரும்பாலும் இணைத்தவுடன் இயங்கும் வன்பொருட்கள் அல்லாதவற்றிக்கு - Mainly for non plug and play devices)
*intl.cpl - பிராந்திய மற்றும் மொழித்தேர்வுகள்
*main.cpl - சுட்டி (மவுஸ்) தொடர்பான தேர்வுகள்
*mmsys.cpl - ஒலிக்கட்டுப்பாட்டகம்
*ncpa.cpl - வலையமைப்பு இணைப்புகள்
*netsetup.cpl - மேதாவித்தனமான முறையில் வலையமைப்பை உருவாக்குதல்
*nusrmgr.cpl - பயனர் கணக்குகளை நிர்வாகித்தல்
*odbccp32.cpl - திறந்த தரத்தள நிர்வாகம் (Open Data Base Connectivity)
*powercfg.cpl - மின்சாரப் பாவனையை நிர்வாகித்தல்.
*sysdm.cpl - சிஸ்டம் பற்றியது.
*telephon.cpl - தொலைபேசி நிர்வாகம்
*timedate.cpl - நேரம் மற்றும் தேதி (இலங்கை வழக்கு திகதி) தேர்வுகள்

## தொழில்நுட்ப விவரங்கள்

கட்டுப்பாட்டு பகுதி கோப்புறையை உயர்தர அல்லது வகைப்படுத்தப்பட்ட பார்வையை தன்னியக்கமாக கீழ்க்கண்ட regkey ஐ மாற்றுவதன் மாற்றலாம்.

:*HKEY_CURRENT_USER\Software\Microsoft\Windows\CurrentVersion\Policies\Explore\ForceClassicControlPanel*

விண்டோஸின் பிற கோப்புறைகளும்l*Control Panel.{21EC2020-3AEA-1069-A2DD-08002B30309D}* என பெயரிடப்பட்டால், கட்டுப்பாட்டு பகுதியாக ஆகிவிடும்.

## மேற்கோள்கள்

பகுப்பு:விண்டோஸ் கூறுகள்
பகுப்பு:விண்டோசு மென்பொருட்கள்
பகுப்பு:விண்டோசு ஆக்கக்கூறுகள்
ஆகாய்

thumb|ஆகாய் இறைவாக்கினர். உருசிய படிம ஓவியம். உருவாக்கப்பட்ட காலம்: 18ஆம் நூற்றாண்டின் முற்பகுதி. காப்பிடம்: கிசி துறவியர் இல்லம், வடக்கு உருசியா.

**ஆகாய்** (; ; , *Ḥaggay* or *Hag-i*, கிரேக்கம்: Ἀγγαῖος; ) என்பவர் கி.மு.6ஆம் நூற்றாண்டில் யூத மக்களிடையே வாழ்ந்த இறைவாக்கினர் ஆவார். பாபிலோனிய அடிமைத்தனத்தினின்று சொந்த நாடு திரும்பிய இஸ்ரயேல் மக்கள், எருசலேம் கோவிலை மீண்டும் கட்டியெழுப்புமாறு இவரது இறைவாக்குகள் தூண்டின. மக்களுக்குச் செழுமையையும் அமைதியையும் அருள்வதாக இவர் வழியாக கடவுள் வாக்களித்ததை '''ஆகாய்''' நூல் எடுத்துரைக்கிறது.

## பெயர் விளக்கம்
ஆகாய் என்ற பெயருக்கு *விழாக் கொண்டாட்டம்* அல்லது *திருப்பயணம் செய்பவர்* என்பது பொருள். ஆகாய் கூடாரத் திருவிழாவன்று பிறந்ததால், அவருக்கு இந்தப் பெயர் வழங்கப்பட்டிருக்க வேண்டும் என்பது ஆய்வாளர்கள் சிலரின் கருத்து. ஆனால் அக்காலத்தில் ‘ஆகாய்' என்பது ஒரு பொதுவான பெயராகவே இருந்துள்ளது.

## வரலாற்று பின்னணி
கி.மு.587ல் நெபுகத்நேசர் படைகள் எருசலேம் கோவிலைத் தரைமட்டமாக்கின. பாபிலோனில் அடிமைகளாக இருந்த யூதர்கள், அரசர் சைரசின் ஆணைப்படி கி.மு.538ஆம் ஆண்டு விடுவிக்கப்பட்டார்கள். அவர்கள் சுதந்திரமாகத் தங்கள் நாடாகிய இஸ்ரயேலுக்கும், யூதாவுக்கும் திரும்பினார்கள். அவர்கள் தங்கள் நாட்டிற்குத் திரும்பியபோது, நெபுகத்நேசர் எருசலேமிலிருந்து அபகரித்துக் கொண்டு வந்திருந்த பொருட்களை அரசர் சைரஸ், அவர்களிடம் கொடுத்து அனுப்பினார். எருசலேம் திரும்பிய யூதர்கள், முதலில் கோவிலைக் கட்ட திட்டமிட்டு, அதற்கு அடித்தளமும் இட்டனர். ஆனால் அடுத்த 18 ஆண்டுகளாக கட்டட வேலை எதுவும் நடைபெறாமலே இருந்தது.

## இறைவாக்குப் பணி
இந்நிலையில், கி.மு.520 ஆகஸ்டு மாதத்தில் இறைவாக்கினர் ஆகாயின் இறைவாக்குப் பணி தொடங்கியது. 'தாரியு அரசனது இரண்டாம் ஆட்சியாண்டின் ஆறாம் மாதம் முதல் நாளன்று இறைவாக்கினர் ஆகாய் வாயிலாக ஆண்டவரின் வாக்கு அருளப்பட்டது' என்று ஆகாய் நூல் கூறுகிறது. ஆகாய் ஒரு குருவாக இருந்திருக்க வாய்ப்புள்ளதாக சில அறிஞர்கள் கருதுகின்றனர். ஆனால் அவர் குருவாக இருந்தாரா என்பதற்கான தெளிவான ஆதாரம் எதுவும் விவிலியத்தில் காணப்படவில்லை. இறைவாக்கினர் செக்கரியாவைப் போன்றே, எருசலேம் கோவில் மீண்டும் எழுப்பப்பட வேண்டும் என்பதில் கண்ணும் கருத்துமாய் இருந்தார்.

மக்களின் வாழ்க்கை முறைகளைப் பற்றி இறைவாக்கினர் **ஆகாய்** எதுவும் பேசவில்லை. எருசலேம் கோவிலைக் கட்டியெழுப்புமாறு மக்களைத் தூண்டுவதே அவரது ஒரே நோக்கமாக இருந்தது. "கோவிலைக் கட்டி முடியுங்கள்; இப்போது நாட்டில் நிலவும் வறுமைக்குக் காரணம் கோவில் இல்லாமையே. கோவில் கட்டப்பட்டுவிட்டால், **[[யாவே]]** இறைவன் நல்ல மழையைக் கொடுத்து, நாட்டை வளமுடைய நாடாக மாற்றுவார்” என்பது ஆகாயின் அசைக்க முடியா கருத்து.

## ஆதாரங்கள்

பகுப்பு:எபிரேய விவிலிய இறைவாக்கினர்கள்
ரயன் பிலிப்பி

**மாத்தியு ரயன் பிலிப்பி** (பிறப்பு: செப்டம்பர் 10, 1974) ஒரு ஐக்கிய அமெரிக்க நடிகர், இயக்குநர் மற்றும் எழுத்தாளர். இவர் 1992ம் ஆண்டு ஒன் லைப் டு லைவ் என்ற தொலைக்காட்சி தொடரின் மூலம் நடிப்புத்துறைக்கு அறிமுகமானார். அதைத் தொடர்ந்து சிக்காகோ ஹோப், கிங் ஆப் தி ஹில், சீக்ரெட்ஸ் & லைஸ் போன்ற தொலைக்காட்சி தொடர்களிலும், 54, க்ராஷ், ஸ்டாப்-லாஸ் போன்ற பல திரைப்படங்களிலும் நடித்ததன் மூலம் பரிச்சயமான நடிகர் ஆனார்.

## வெளி இணைப்புகள்
* 
* 
* Ryan Phillippe 

பகுப்பு:1974 பிறப்புகள்
பகுப்பு:ஆங்கிலத் திரைப்பட நடிகர்கள்
பகுப்பு:வாழும் மக்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
ஜஸ்டின் கஸ்டன்

**ஜஸ்டின் மைக்கேல் கஸ்டன்** ஒரு ஐக்கிய அமெரிக்க நடிகர், பாடகர் மற்றும் மாடல்.

## வெளி இணைப்புகள்
*

பகுப்பு:1988 பிறப்புகள்
பகுப்பு:பாடகர்கள்
பகுப்பு:விளம்பர நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்க ஆண் திரைப்பட நடிகர்கள்
அபு சயாப்

**அபு சயாப்** (ஆங்கிலம்: Abu Sayyaf, அரபி: جماعة أبو سياف‎) என்பது ஆயுதம் தாங்கிய இஸ்லாமியத் தீவிரவாத அமைப்பு ஆகும். இவ்வமைப்பு பிலிப்பைன்ஸ் நாட்டில் செயல்படுகிறது. கடந்த 40 ஆண்டுகளாக பிலிப்பைன்ஸின் *ஜோலோ* மற்றும் *பாஸிலான்* பகுதிகளில் தீவிரமாகச் செயல்பட்டுவருகிறது. இக்குழுவின் நோக்கம் இப்பகுதிகளில் இஸ்லாமியக் கலிபா ஆட்சியை நிறுவுவதாகும். இவ்வியக்கத்தின் பெயரான *அபு சயாப்* அன்பது அரபி மொழிச் சொல்லாகும். இதற்கு *வாள்வீரனின் தந்தை* எனப் பொருள்.

பிலிப்பைன்ஸிலிருந்து தங்கள் பகுதியை பிரித்துத் தனி இஸ்லாமிய ஆட்சிப் பகுதியாக மாற்ற வேண்டும் என்பதற்காக இக்குழுவானது 1991 ஆம் ஆண்டிலிருந்து *குண்டுவெடிப்பு*, *ஆட்கடத்தல்*, *படுகொலை செய்தல்*, *போதைப் பொருள் கடத்தல்*, *கற்பழிப்பு*, *குழந்தைப் பாலியல் நடவடிக்கைகள்* மற்றும் *மிரட்டிப் பணம் பறித்தல்* ஆகிய தீவிரவாதச் செயல்களைச் செய்துவருகிறது. பிலிப்பைன்ஸின் தெற்குப் பகுதியில் *ஈரானிய பாணி*யிலான இஸ்லாமிய ஆட்சியை நிறுவ வேண்டும் எனபது இதன் நோக்கமாகும். இவ்வியக்கம் தனது தீவிரவாதச் செயல்களுக்கு அதிநவீன ஆயுதங்களையும், நவீன வெடி பொருட்களையும் பயன்படுத்துகிறது.

## தடை
இக்குழுவின் தீவிரவாதச் செயல்களுக்காக அமெரிக்கா இக்குழுவை தீவிரவாதக் குழு என அறிவித்து இதை தடை செய்துள்ளது. 2002 ஆம் ஆண்டில் அமெரிக்காவின் *தீவிரவாதத்திற்கு எதிரான போரில்* அமெரிக்கா இக்குழுவினரையும் தாக்கியது அதில் இக்குழுவினரின் முக்கிய தலைவர்கள் அமெரிக்காவின் *சி.ஐ.ஏ*வால் கொல்லப்பட்டனர்.

## மேற்கோள்கள்

பகுப்பு:புரட்சி இயக்கங்கள்
பகுப்பு:தீவிரவாத அமைப்பு என குறிப்பிடப்பட்டவை
பகுப்பு:இசுலாமும் வன்முறையும்
பகுப்பு:பிலிப்பீன்சு
இலைப்பூச்சி

**இலைப்பூச்சி** (*leaf insect*) என்பது *பிலிடே* (*Phylliidae*) குடும்பத்தைச் சேர்ந்த பூச்சி இனமாகும். *நடக்கும் இலை* எனவும் அழைக்கப்படும் இது முழு விலங்கு இராச்சியத்திலும் குறிப்பிடத்தக்க மிமிக்ரே இனங்களைக் கொண்டுள்ளது. இவை தென் ஆசியா தொடங்கி தென்கிழக்காசியா, அவுத்திரேலியா வரை காணப்படுகின்றது. தற்போது, இக்குழுவில் குறிப்பிடத்தக்க வகை பொதுவாக இல்லை. சில மூலங்கள் பிலிடே குடும்பத்தை, அது சில வேறுபட்ட குடும்பங்களைக் கொண்டிருப்பதாக கருதப்படுவதால் பெரிய குழுமமாகக் கருதுகின்றன.

## உசாத்துணை

## வெளி இணைப்பு

* Phasmid Study Group: Phylliidae 

பகுப்பு:இலைப்பூச்சிகள்
மலை மலசர்

**மலை மலசர்** (malai malasar) என்பவர்கள் தமிழ்நாடு மாநிலத்தில் கோயம்பத்தூர் மாவட்டத்தின் பொள்ளாச்சியிலிருந்து ஆழியாறு அணையருகே அமைந்துள்ள ’சின்னார்பதி’ பழங்குடியினக் குடியிருப்பில் வாழும் ஒரு பழங்குடியினர் ஆவர். இங்கு இவர்களது முப்பது குடும்பங்கள் வசிக்கின்றன. 
இவர்களின் குடியிருப்பைச்சுற்றி பூசாச்சி பகுதி, குரங்கு அருவி, மற்றும் ஆழியாறு அணை போன்றவை அமைந்துள்ளன.  

## மேற்கோள்

பகுப்பு:தமிழகப் பழங்குடிகள்
 பகுப்பு:இந்தியப் பழங்குடிகள்
வேலையில்லா பட்டதாரி (திரைப்படம்)

**வேலையில்லா பட்டதாரி** (Velai Illa Pattathaari) என்பது 2014ஆம் ஆண்டு வெளிவந்த இந்தியத் தமிழ்த் திரைப்படமாகும். இதை எழுதி, இயக்கி படப்பிடிப்பு செய்தவர் வேல்ராஜ் ஆவார். இது இவர் இயக்கும் முதல் படமாகும். இப்படத்தின் நாயகனான தனுஷ் இதன் தயாரிப்பாளரும் ஆவார். நாயகியாக அமலா பால் நடித்துள்ளார். சமுத்திரக்கனி மற்றும் சரண்யா பொன்வண்ணன் இப்படத்தில் துணைக்கதை மாந்தராக நடித்துள்ளனர். இது தனுஷின் 25ஆம் படமாகும். இதன் இசையமைப்பாளர் அனிருத் ரவிச்சந்திரன் ஆவார். இப்படத்தின் இசை வெளியீடு பிப்ரவரி 14, 2014 அன்று நடந்தது. இந்தத் திரைப்படத்தின் வணிக ரீதியிலான வெற்றியினைத் தொடர்ந்து வேலையில்லா பட்டதாரி 2 ஆகஸ்ட் 11, 2017 இல் வெளியானது. இதனை  சௌந்தர்யா ரஜினிகாந்த் இயக்கியிருந்தார்.

## நடிப்பு
* தனுஷ்-ரகுவரன்
* அமலா பால் - சாலினி

## மேற்கோள்கள்

வேலையில்லா பட்டதாரி திரை விமர்சனம்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தனுஷ் நடித்துள்ள திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:அமலா பால் நடித்த திரைப்படங்கள்
பகுப்பு:அனிருத் ரவிச்சந்திரன் இசையமைத்த திரைப்படங்கள்
பகுப்பு:சமுத்திரக்கனி நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
யங்கின் மட்டு

**யங்கின் மட்டு** (*Young's modulus*), **இழுவைத் தகைப்பு** அல்லது **மீள்தன்மை மட்டு**, என்பது மீள்தன்மையுடைய பொருட்களின் கெட்டித் தன்மையை அளக்கப் பயன்படும் ஒரு கணியமாகும். இது ஒரு அச்சின் வழியேயான தகைப்புக்கும் அவ்வச்சின் வழியேயான விகாரத்துக்கும் இடையிலான விகிதமாக வரையறுக்கப்பட்டுள்ளது. இவ்வரையறை ஊக்கின் விதிக்கமைவான வீச்சில் மாத்திரமே வலிதாகும். திண்மப் பொறியியலில், தகைப்பு - விகார வளையியின் யாதேனுமொரு புள்ளியிலுள்ள படித்திறன், தான்சன் மட்டு எனப்படும். தகைப்பு - விகார வளையியின் விகிதசம எல்லையினுள் உள்ள தான்சன் மட்டு, யங்கின் மட்டு எனப்படும்.

19ம் நூற்றாண்டில் வாழ்ந்த பிரித்தானிய விஞ்ஞானியான தோமசு யங்கின் நினைவாக இது பெயரிடப்பட்டது. எவ்வாறாயினும், இவ் எண்ணக்கரு 1727லேயே லியனாட் ஒயிலர் என்பவரால் விருத்தி செய்யப்பட்டது. மேலும் இது தொடர்பான ஆரம்பப் பரிசோதனைகள் இத்தாலிய விஞ்ஞானியான ஜோர்தானோ ரிக்கார்டியினால் 1782ல் மேற்கொள்ளப்பட்டன.

## அலகுகள்
யங்கின் மட்டு தகைவுக்கும் (அழுத்தத்தின் அலகுகள்) திரிபுக்கும் (அலகுகள் அற்றது) உள்ள விகிதம் ஆகும். இதனால் யங்கின் குணகம் அழுத்தத்தின் அலகுகளைக் கொண்டுள்ளது. பன்னாட்டு அலகுகளில் இது பாசுக்கல் (Pa அல்லது நி/மீ2 அல்லது மீ&minus;1·கிகி.செக்&minus;2).

## கணித்தல்
ஒரு பொருளின் குறித்த அச்சு வழியேயான தகைப்பை (stress), விகாரத்தால் பிரிப்பதன் மூலம் யங்கின் மட்டைக் கணிக்கலாம். தகைப்பு என்பது குறித்த குறுக்கு வெட்டுப் பரப்பில் தொழிற்படும் இழுவை விசையினால் தரப்படும். விகாரம் என்பது அவ் இழு விசைக்கு உட்படும் போது பொருளின் அச்சு வழியேயான நீளத்தில் ஏற்படும் நீட்சிக்கும், ஆரம்ப நீளத்துக்குமான விகிதத்தால் தரப்படும்.

: 
இதில்,
:E - யங்கின் மட்டு
:F -இழுவையின் கீழுள்ள பொருளில் தொழிற்படும் விசை;
:A0 -விசை தொழிற்படும் குறுக்கு வெட்டுப் பரப்பு;
:ΔL -பொருளின் நீளத்தில் ஏற்படும் மாற்றம்;
:L0- பொருளின் ஆரம்ப நீளம்.
## மேற்கோள்கள்


பகுப்பு:இயற்பியல் கணியங்கள்
நர்மதா பதிப்பகம்

**நர்மதா பதிப்பகம்**, சென்னையில் இருந்து செயல்படும் ஒரு நூல் பதிப்பு நிறுவனம் ஆகும். இப்பதிப்பகம்1976 முதல் ஐம்பதுக்கும் மேற்பட்ட துறைகளில் நான்காயிரம் தமிழ் நூல்களையும் ஆறு ஆங்கில நூல்களையும்  பதிப்பித்துள்ளது. நர்மதா பதிப்பகத்தின் கிளை நிறுவனமான ‘நியு புக்லேண்ட்ஸ்’  300க்கும் அதிகமான தமிழ்ப் பதிப்பாளர்களின் நூல்களைத் தியாகராய நகரின் மையப் பகுதியில் விற்பனைக் காட்சிக்கூடத்தில் இடம்பெறச் செய்துள்ளது.

## மேற்கோள்கள்


## வெளி இணைப்புகள்
* நர்மதா பதிப்பக இணையதளம்

பகுப்பு:தமிழ்ப் பதிப்பகங்கள்
பகுப்பு:தமிழ்நாட்டுப் பதிப்பகங்கள்
ரூஸி கீ ஸான் ஷோடம்

**ரூஸி கீ ஸான் ஷோடம்** (பாரசீக மொழி:  روزی که زن شدم‎ (Roozi ke zan shodam), ஆங்கிலம்: The Day I Became a Woman) ஓர் ஈரானியத் திரைப்படம் ஆகும். இத்திரைப்படத்தை *மார்ஸியா மெஷ்கினி* (Marzieh Meshkini) இயக்கியுள்ளார். இத்திரைப்படம் மூன்று கதைகளை உள்ளடக்கியது. ஒவ்வொன்றும் ஈரானில் பெண்களின் வாழ்க்கை நிலையைச் சித்தரிக்கிறது. இத்திரைப்படம் 2000 ஆம் ஆண்டு *வெனிஸ் திரைப்பட விழாவில்* திரையிடப்பட்டது.
## கதை
இத்திரைப்படும் மூன்று ஈரானியப் பெண்களைப் பற்றி மூன்று வெவ்வேறு கதைகளைச் சொல்கிறது.
*  *ஹவா* பிறக்கும் போது காலையில் பிறக்க வேண்டியவள். ஆனால் அவளுடைய அம்மா அவளின் பிறப்பை நண்பகல் வரை ஒத்திவைத்திருந்தாள். *ஹவா*வின் ஒன்பதாவது பிறந்த நாளன்று அவளது அம்மாவும் ஆச்சியும் அவளிடம், *இன்றிலிருந்து நீ ஓர் இளம் பெண். எனவே நண்பர்களுடன் விளையாடச் செல்லக்கூடாது, ஆண் நண்பர்களுடன் விளையாடக்கூடாது. மேலும் வீட்டைவிட்டு வெளியே செல்லும் போது *பர்தா* அணிய வேண்டும்* என்றனர். மைதானத்தில் நட்டுவைத்திருந்த குச்சியின் நிழல் மறையும் வரை *ஹவா* தன் நண்பர்களுடன் விளையாடிக் கொண்டிருந்தாள்.
* *அகூ* திருமணமான பெண்மணி. மிதிவண்டிப் போட்டியில் பங்கு பெற்று பந்தயத்தில் இருக்கும் போது குதிரையில் வரும் அவளது கணவனால் போட்டியில் கலந்து கொள்ள வேண்டாம் என அறிவுறுத்தப்படுகிறாள். ஆனால் *அகூ* கணவனின் சொல்லையும் மீறி பந்தயத்தைத் தொடருகிறாள். திரும்பிச் சென்று *முல்லா*க்களை அழைத்துவரும் கணவன் அவளிடம் தொடர்ந்து கலந்து கொண்டால் அவளை விவாகரத்து செய்துவிடுவதாக மிரட்டுகிறான். *அகூ*வோ எதையும் சட்டை செய்யாமல் தொடர்ந்து பந்தயத்தைத் தொடருகிறாள். திரும்பிச் சென்ற கணவன் மதப் பெரியவர்கள் பலரை அழைத்து வந்து பலவந்தமாக அவளைத் தடுத்து நிறுத்தி பந்தயத்தைத் தொடரவிடாமல் செய்கின்றனர்.
* *ஹூரா* ஒரு வயதான விதவைப் பெண்மணி ஆவார். அவருக்கு உரிமையான பெரும் பணம் கிடைக்கிறது. அதுநாள் வரை தனது வாழ்நாளில் வாங்க வேண்டும் என ஆசைப்பட்ட அனைத்துப் பொருட்களையும் வாங்குவது என முடிவு செய்கிறார். திருமண வாழ்வில் இருக்கும்போது அவளால் வாங்க இயலாத பொருட்கள் அவை. அதன்படி என்னென்ன வாங்க வேண்டும் எனத் தீர்மானித்து அவை மறந்து விடாமலிருக்க கைவிரல்களில் சிறு துணிக் கயிற்றால் அடையாளக் கட்டுப் போடுகிறார். உதவிக்காக நிறைய சிறுவர்களை அழைத்துக் கொள்கிறார். பொருட்களை வாங்கிய பின்னர் அவற்றை எடுத்துக் கொண்டு சிறுவர்களுடன் கடற்கரைக்குச் செல்கிறார். அங்கு கடலில் மிதக்கும் கப்பலைப் பார்த்துக் கொண்டிருக்கிறார். அவரை இரு பெண்கள் பார்த்துக் கொண்டிருக்கின்றனர். அவரில் ஒருவர் மிதிவண்டிப் போட்டியில் பங்குபெற்றுச் சென்று கொண்டிருப்பவர் மற்றொருவர் *ஹவா*. அவள் பர்தா அணிந்திருக்கிறாள்.

## தயாரிப்பு
இத்திரைப்படத்தின் திரைக்கதையில் இயக்குநர் *மார்ஸியா மெஷ்கினி* மற்றும் அவரது கணவர் மோசன் மக்மால்பஃப் ஆகிய இருவரும் இணைந்து எழுதியிருந்தனர். இத்திரைப்படம் ஈரானின் தெற்கேயுள்ள *ஹொர்மோஸ்கான் மாகாணத்தின்* *கிஷ்  தீவுகளில்* படமாக்கப்பட்டது.

## மேற்கோள்கள்

பகுப்பு:ஈரானியத் திரைப்படங்கள்
பகுப்பு:அறிமுக இயக்குநர் திரைப்படங்கள்
அஷ்டவக்கிரன்

**அஷ்டவக்கரன்** (, IAST Aṣṭāvakra) என்பவர் இந்து சமயப் புராணங்களில் குறிப்பிடப்படும் துறவியாவார். இவரை அஷ்டாவக்கிரர் என்றும் அழைக்கின்றனர். அஷ்ட + வக்கிரன் - அஷ்டம் என்றால் எட்டு என்றும் வக்கிரன் என்றால் கோணல் என்றும் பொருளாகும். இவர் பிறக்கும் போதே உடலில் எட்டு இடங்களில் கோணலுடன் பிறந்துள்ளரார். இவருடைய உடலில் இரு பாதங்கள், இரு கால் மூட்டுகள், இரு கை மூட்டுகள், மார்பு மற்றும் தலை ஆகியவற்றில் கோணல்கள் காணப்பட்டன. அஷ்டாவக்கிர ரிசி, அஷ்டாவக்கிர முனிவர் என்றும் இவர் அழைக்கப்படுகிறார். பார்வைக்கு அகோரமாக இருந்தாலும், அறிவு நிறைந்தவர் என்றும், உடல்தோற்றத்தினை வைத்து மனிதருடைய அறிவினை அளவிடுதல் கூடாது என்பதாக இவருடைய வாழ்க்கையை வைத்து இந்து மதத்தில் போதிக்கப்படுகிறது.

அஷ்டவக்கிரர் ஜனக மகாராஜருக்கும், யாக்ஞவல்க்கியருக்கும் ஆகியோருக்கு குருவாக இருந்துள்ளார். அஷ்டவக்கிரரின் தாய்மாமன் சுவேதகேது ஆவார்.

உத்தாலக ஆருணி என்ற குருவின் சீடர் கஜோளகர். குறைவாகப் படித்திருந்தாலும் உண்மையானவர். அதனால் உத்தாலகர் தன் மகளை சீடரான கஜோளகருக்குத் திருமணம் செய்வித்தார். இத்தம்பதியரின் குழந்தை கருவிலிருக்கும் போது, கஜோளகர் தப்பும் தவறுமாக மந்திரம் சொல்வதைப் பொறுக்கமுடியாமல் கருவிலேயே, எட்டு கோணல் அடைந்தது. உடல் எட்டுக் கோணலுடன் பிறந்ததால், அக்குழந்தைக்கு **அஷ்டவக்கிரன்** எனப்பெயராயிற்று. அஷ்டவக்கிரனின் தந்தையான கஜோளகர், ஜனகரின் ஆஸ்தான புலவரான வந்தியிடம் தோற்று கடலில் மூழ்கடிக்கப்பட்டார். பின் அஷ்டாவக்கிரன் வளர்ந்து பண்டிதனாகி, வந்தியை ஜனகர் சபையில் வாதப்போரில் வென்றார்.

## நூல்கள்
*அஷ்டவக்ர கீதை 
அஷ்டவக்கிர சம்ஹிதை

## மேற்கோள்கள்


பகுப்பு:இந்து தொன்மவியல் மாந்தர்
பகுப்பு:இராமாயணக் கதைமாந்தர்கள்
அசதுத்தீன் ஒவைசி

**அசதுத்தீன் ஒவைசி** (*Asaduddin Owaisi*, பி. 13 மே, 1969) இந்திய அரசியல்வாதி ஆவார், மேலும் இவர் அனைத்திந்திய மஜ்லிசே இத்திகாதுல் முசுலிமீன் கட்சியின் தலைவரும் ஆவார். இந்திய நாடாளுமன்றத்தின் மக்களவைக்கு ஐதராபாத் தொகுதியில் இருந்து மூன்று முறை தேர்ந்தெடுக்கப்பட்டுள்ளார். இவர் 15வது பாராளுமன்றத்தின் சன்சாத் ரத்னா விருதினையும் பெற்றுள்ளார். இவர் 2014-ஆம் ஆண்டில் நடைபெற்ற நாடாளுமன்றத் தேர்தலில், ஹைதராபாது மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.

## பதவிகள்
*1994-2003: ஆந்திரப் பிரதேச சட்டமன்ற உறுப்பினர்
*2004: 	பதினான்காவது மக்களவையில் உறுப்பினர்
*2009: பதினைந்தாவது மக்களவையில் உறுப்பினர்
*2014: பதினாறாவது மக்களவையில் உறுப்பினர்
*2019: பதினேழாவது மக்களவையில் உறுப்பினர்
*2024:பதினெட்டாவது மக்களவை உறுப்பினர்கள்

## வாழ்க்கை
அசதுத்தீன் ஒவைசி 11 திசம்பர் 1996 ஆம் ஆண்டு *பர்ஹீன்* என்பவரைத் திருமணம் செய்து கொண்டார். இவருக்கு ஐந்து மகள்களும் ஒரு மகனும் உள்ளனர்.

## மேற்கோள்கள்

## வெளி இணைப்புகள்
* 
* Book on Selected Parliamentary Speeches of Asaduddin Owaisi
*

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:தெலங்காணா அரசியல்வாதிகள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:இந்திய முஸ்லிம்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:18ஆவது மக்களவை உறுப்பினர்கள்
இசுலமிக் வாய்ஸ் (இதழ்)

**இசுலமிக் வாய்ஸ் (இதழ்)** பெங்களூரிலிருந்து வெளி வரும் இஸ்லாமிய மாத இதழ். இது இந்தியாவில் இசுலாமியர்கள் மத்தியில் பிரசித்தி பெற்ற ஒரு இதழாகும். இந்திய இசுலாமிய சமூகம் எதிர்நோக்கும் பிரச்சினைகளை வெளிக்கொண்டு வரும் நோக்கத்துடன் செயற்பட்டு வருகிறது.

## மேற்கோள்கள்

பகுப்பு:இந்திய ஆங்கில இதழ்கள்
அறம் (சிறுகதைத் தொகுதி)

thumb|200px|அறம்-சிறுகதைத் தொகுதி-நூலட்டை

**அறம்** () என்ற மையப்புள்ளியைச் சுற்றி ஜெயமோகன் எழுதிய பன்னிரண்டு சிறுகதைகளின் தொகுதி அறம் என்ற சிறுகதைத் தொகுப்பாகும். இதை வம்சி பதிப்பகம், திருவண்ணாமலை 2011 ஆகஸ்டில் வெளியிட்டிருக்கிறது. உண்மை மனிதர்களின் கதைகள் என்று இக்கதைகள் ஆசிரியரால் குறிப்பிடப்பட்டுள்ளன. இந்நூலின் ISBN – 978-93-80545-42-4.

## இலக்கிய முக்கியத்துவம்
ஜெயமோகன் அவரது இணையதளத்தில் தொடர்ச்சியாக வெளியிட்ட பன்னிரண்டு கதைகள் இத்தொகுதியில் உள்ளன. இவை வெளிவந்தபோது பெரும் வாசக வரவேற்பைப் பெற்றன. தொடர்ச்சியாக இணையதளத்திலேயே இவ்வளவு சிறுகதைகள் வெளியாகியது தமிழிலக்கியச் சூழலில் முக்கியத்துவம் உடைய முன்னோடி நிகழ்வாகும்.

இக்கதைகள் பின்னர் நூலாக வெளிவந்தபோதும் பாராட்டுக்களைப் பெற்றது. இதில் உள்ள யானைடாக்டர், நூறு நாற்காலிகள் ஆகியவை தனிநூல்களாக வெளிவந்துள்ளன. யானை டாக்டர் இலவசப் பிரதியாகவும் வினியோகம் செய்யப்பட்டது.

தன் ஐம்பது வயதை ஒட்டி அறவிழுமியங்கள் மீது உருவான ஆழமான அவநம்பிக்கையை வெல்லவே இக்கதைகளை எழுதியதாக ஆசிரியர் குறிப்பிட்டிருக்கிறார். இக்கதைகளில் உள்ள நாயகர்கள் உண்மையான மனிதர்கள். அவர்களின் அறத்தில் ஊன்றிய பெருவாழ்க்கையைச் சொல்வதன் வழியாக தன் நம்பிக்கையை மீட்டுக்கொண்டதாகச் சொல்கிறார்.

## கதைகள்
அறம் தொகுதியில் பன்னிரண்டு கதைகள் உள்ளன.
#அறம்
#சோற்றுக்கணக்கு
#மத்துறு தயிர்
#வணங்கான்
#மயில்கழுத்து
#யானைடாக்டர்
#நூறுநாற்காலிகள்
#தாயார்பாதம்
#பெருவலி
#ஓலைச்சிலுவை
#கோட்டி
#உலகம் யாவையும்

## மேற்கோள்கள்

பகுப்பு:தமிழ்ச் சிறுகதைத் தொகுப்புகள்
பகுப்பு:ஜெயமோகனின் நூல்கள்
பகுப்பு:வம்சி பதிப்பக நூல்கள்
நீதிபதியின் மரணம் (நூல்)

**நீதிபதியின் மரணம்** லியோ டால்ஸ்டாயின் சிறுகதையின் (The Death of Ivan llyich) தமிழ் மொழிபெயர்ப்பு ஆகும். இது ருஷ்ய இலக்கியத்தின் யதார்த்தவாதப் படைப்பான சிறுகதை ஆகும்.

## நூல் அமைப்பு
சமுதாயத்தில் அதிகார வர்க்கக் குடும்ப வாழ்வின் கசப்பான உண்மைகளை கூறுகிறது லியோ டால்ஸ்டாயின் ’நீதிபதியின் மரணம்’. இக்கதையின் தலைவன் ’இவான் இலியிச்’ விசாரணை நீதிபதியாக இருந்தவர். தீராநோய் அவனை வாட்டுகிறது. மரணப்படுக்கையில் வேதனைப்படும் அவன் தன் குடும்ப வாழ்க்கை பற்றி யதார்த்த நோக்குடன் நினைத்துப் பார்க்கிறான்.

அவனது சிந்தனைகள் அவன் வாழ்க்கையை உண்மையாகவே வாழ்ந்தானா என்ற கேள்வியை அவனுக்கு எழுப்புகின்றன. அவனது சிந்தனையோட்டங்களை ஆசிரியர் பதிவு செய்கிறார். தனது குழந்தைப் பருவத்திலிருந்து கடந்து சென்று இன்றைய நிலையை நெருங்க நெருங்க அவனது மகிழ்ச்சியெல்லாம் பயனற்றதாய், போலியாய் ஆகிவிட்டது என்ற அவனது ஆற்றாமையையும் "நான் மலைமீது ஏறிக்கொண்டிருப்பதாகக் கற்பனை செய்து கொண்டே, மலையிலிருந்து கீழே உருண்டு கொண்டிருந்தேன்.ஆம் அப்படித்தான். என்னுடைய நண்பர்களும் நான் உயரச் செல்வதாகக் கருதினார்கள். ஆனால் வாழ்க்கையே என் காலடியில் நொறுங்கிக் கொண்டிருக்கிறது." என்ற அவனது வளர்ச்சி குறித்த அவனது பார்வையையும் மனநிலையையும் ஆசிரியர் நூல் முழுவதும் பதிவு செய்கிறார்.

## உசாத்துணை
*நீதிபதியின் மரணம்

பகுப்பு:தமிழ்ப் புதினங்கள்
பகுப்பு:உருசியம்-தமிழ் மொழிபெயர்ப்பு நூல்கள்
கைலாஸ் மானசரோவர் யாத்திரை (நூல்)

**கைலாஸ் மானசரோவர் யாத்திரை**, திருக்கயிலாய யாத்திரை அனுபவங்களின் கட்டுரை வடிவங்களின் தொகுப்பு நூலாகும். இந்நூல் சென்னையிலுள்ள இராமகிருஷ்ண மடத்தால் வெளியிடப்பட்டது.

## முன்னுரை
திருக்கயிலாயத்தின் பெருமை, இந்து, புத்த, ஜைன, பொம்பா மதத்தில் திருக்கயிலாயத்திற்கு வழங்கப்பட்டுவரும் முக்கியத்துவம், கயிலாயத்தை தரிசித்த அடியார்கள் பற்றிய பெரிய புராணச் செய்திகள் குறித்து முன்னுரையில் ஆசிரியர் குறிப்பிட்டுள்ளார்.

## நூல் ஆசிரியர்
இந்நூல் ஆசிரியர் சுவாமி கமலாத்மானந்தர், மதுரை ஸ்ரீராமகிருஷ்ண மடத்தின் தலைவரும், 'ஸ்ரீராமகிருஷ்ண விஜயம்’ தமிழ் மாதப்பத்திரிக்கையின் முந்தைய ஆசிரியர்களில் ஒருவரும் ஆவார். 1998 இல் 20 பேர் கொண்ட குழுவுடன் மேற்கொண்ட திருக்கயிலாய யாத்திரை அனுபவங்களை ஸ்ரீராமகிருஷ்ண விஜயத்தில் தொடர் கட்டுரையாக (1998-2002)  எழுதினார். இக்கட்டுரை மிகுந்த வரவேற்பைப் பெற்றதால், கட்டுரையுடன் பல புதிய பகுதிகளும் தகவல்களும் சேர்க்கப்பட்டு ஒரு சிறந்த வழிகாட்டி நூலாக அமையும் விதத்தில் இந்நூல் வெளியிடப்பட்டுள்ளது.

## வண்ணப்படங்கள்
சிறப்புப் பக்கங்களில் புகைப்படங்களும் இந்நூலில் சேர்க்கப்பட்டுள்ளன. அவை:
* முதல் நாள் கையிலை மலையை வலம்வரும் திருக்கயிலாயக் காட்சி
* முதல் நாள் பரிக்ரமப் பாதை
* 2 ஆம் நாள் பரிக்ரமத்தில் (கிரிவலம்) மிகக் கடினமான ஏற்றம் ’டோல்மா பாஸ்’
* 3 ஆம் பரிக்ரமப் பாதை : ஒரு காட்சி
* திருக்கயிலாயம் (மேற்கு முகம்)
* திருக்கயிலாயம் (வடக்கு முகம்)
* திருக்கயிலாயக் காட்சி (தெற்கு முகம்) 
* குர்லா மாந்தாதா மலையின் பின்னணியில் மானசரோவர்
* உதய வேளையின் பொன்மயமான கயிலாயம்

## மேற்கோள்கள்

## வெளி இணைப்புகள்
*கைலாஸ்-மானசரோவர் யாத்திரை

பகுப்பு:இந்திய நூல்கள்
பகுப்பு:இந்தியத் தமிழ் நூல்கள்
பகுப்பு:இராமகிருஷ்ண மட நூல்கள்
எட்வின் ஹோவர்ட் ஆர்ம்ஸ்ட்ராங்

**எட்வின் ஹோவர்ட் ஆர்ம்ஸ்ட்ராங்** (டிசம்பர் 18, 1890 - ஜனவரி 31, 1954) இவர் அமெரிக்காவில் வாழ்ந்த  மின்பொறியாளர் மற்றும் கண்டுபிடிப்பாளர் ஆவர். ஒரு அமெரிக்க மின் பொறியாளர் மற்றும் கண்டுபிடிப்பாளர். இவர் வானொலி பயன்பாட்டின் வரலாற்றில் இவர் ஒலி பண்பேற்றம் மூலம் மறக்க முடியாதவர் ஆவார். இவர் உலகின் முதல் எப்.எம் ஒலிபரப்பிற்காக காப்புரிமை பெற்றார். இவரின் மறுமீட்டாக்க மின்சுற்றுக்காக 1941ஆம் ஆண்டு காப்புரிமை கிடைத்தது. அதன் பின் இரண்டாவது முறை மேம்பட்ட மறுமீட்டாக்க மின்சுற்றுக்காக 1933ஆம் ஆண்டும் காப்புரிமை பெற்றார். 1918ஆம் ஆண்டில் சூப்பர்ஹெடரோடைன்னை (Superheterodyne receiver) மேம்படுத்தினார்.
இவர் ஒரு வானொலி ஒலிபரப்பில் நவீன அதிர்வெண் பண்பலைபண்பேற்றம் (FM) கொண்டுவந்து புரட்சியை ஏற்படுத்தினார்.

**ஆர்ம்ஸ்ட்ராங்** 1890ஆம் ஆண்டு அமெரிக்காவின் நியூ யார்க் நகரில் பிறந்தார். கொலம்பியா பல்கலைக்கழகத்தில் தீட்டா ஜி பற்றிய பாடத்தை எடுத்துப்படித்தார். பின்னர் கொலம்பியா பல்கலைக்கழகத்தில் பேராசிரியராகச் சேர்ந்தார்.

## இளமை

இவர் அமெரிக்காவின் நியூயார்க் சிட்டி, செல்சியா என்ற இடத்தில் பிறந்தார். இவரின் அப்பா பெயர் ஜான் அம்மாவின் பெயர் எமிலி ஆகும். இவரின் அப்பா ஆக்ஸ்போர்டு யுனிவர்சிட்டி பிரஸ்ஸில் வேலை செய்தார்.

## ஆரம்பகால பணி

அவர் படித்த கொலம்பியா பல்கலைக்கழக்கத்திலேயே முதலில் பேராசிரியராகப் பணிபுரிந்தர். அதன் பின்பு முதல் உலகப்போரின் போது சமிக்ஞை அதிகாரியாக சேவை செய்தார்.

## எப்.எம் வானொலி
எப்.எம் வானொலியைக் கண்டுபிடித்த இவர் 1935ஆம் ஆண்டு  நியூஜெர்ஸி மாநிலத்தில் ஒலிபரப்பு செய்தார். அதன் பின்னர் இவரின் தயாரிப்பைப் பல தனியார் நிறுவனங்கள் பயன்படுத்திக் கொண்டன. ஆனால் அதற்கான உரிமைத்தொகையைத் தராமல் அலைக்கழித்தார்கள். இதனால் நீதிமன்றம் சென்றார், நிம்மதியை இழந்தார். நீதிமன்றத்தில் இவருக்குச் சாதகமாகவே தீர்ப்பு வந்தது. ஆனாலும் எப்.எம் என்பது பற்றி யாருக்கும் புரியவில்லை என்று தீர்ப்பில் கூறப்பட்டது.

## சொந்த வாழ்க்கை
1922ஆம் ஆண்டு டிசம்பர் மாதம் மேரின் மேக்லின் என்பவரை மணந்தார்.

## தற்கொலை
நிதி நெருக்கடி அதிகமானதாலும், மன உளைச்சல் காரணமாகவும் தன் வேலைகளில் நெருக்கடி நிலைக்குத் தள்ளப்பட்டார். அதோடு மனைவி மேரின் மேக்லின் அவரின் தங்கையைப் பார்க்க வேறு குடியிருப்பிற்குச் சென்று விட்டார். 1954ம் ஆண்டு ஜனவரி மாதம் 31ஆம் தேதி அவர் குடியிருந்த பதின்மூன்றாம் மாடியிலிருந்து குதித்துத் தற்கொலை செய்துகொண்ட்டார்.

## குறிப்புகள்
* 
* 
* 
* 
## மேற்கோள்

பகுப்பு:அமெரிக்கக் கண்டுபிடிப்பாளர்கள்
பகுப்பு:1890 பிறப்புகள்
பகுப்பு:1954 இறப்புகள்
கல் சொல்லும் கதைகள் (நூல்)

**கல் சொல்லும் கதைகள் (நூல்)**, கல்வெட்டுகளைப் பற்றிய அறிமுக நூல் ஆகும். இந்நூலை எழுதியவர் வெள்ளையாம்பட்டு சுந்தரம் ஆவார். இந்நூலின் மதிப்புரை வழங்கியிருப்பவர் நடன. காசிநாதன் (பதிவாளர், தமிழ்நாடு அரசு தொல்பொருள் ஆய்வுத்துறை). இந்நூல் ஆசிரியர், கல்வெட்டு ஆய்வுத் துறை தொடர்பான அனைத்து செய்திகளையும் சுருக்கமாக பன்னிரு வழிமுறை என்ற பெயரில் பன்னிரண்டு தலைப்புகளின் கீழ் அடக்கியுள்ளார்.

தமிழகத்தின் அண்டை மாநிலமான புதுவையில் பிரெஞ்சு ஆட்சிக்காலம் முதலே கல்வெட்டு ஆய்வுத்துறை இயங்கி வருவதையும், அதன் ஆய்வுக்குறிப்புகள் தனிப்புத்தகமாக வருமளவு அதிகமானவை என்றும், அவை இந்நூலில் தரப்படவில்லை என்றும் குறிப்பிடுகிறார் நூலாசிரியர்.

## நூலின் சிறப்பு
கல்வெட்டுகள் தமிழகத்தில் எவ்வளவு உள்ளன என்பதையும், அவை என்னென்ன மொழிகளில் எழுதப்பெற்றுள்ளன என்பதையும், அவற்றைப் படித்து இவ்வுலகுக்கு உணர்த்தியுள்ள சான்றோர்கள் யாவர் என்பதையும், இன்னும் செய்யப்பட வேண்டிய பணி எவ்வளவு இருக்கிறது என்பதையும் கலைநயத்தோடு எழுதியுள்ளார்.

## நூல் ஆசிரியர்
நூல் ஆசிரியர் வெள்ளையாம்பட்டு சுந்தரம் அவர்கள் சிறுவயதில் படிக்கும்போதே (1945-50) தனது தமிழ் ஆசிரியர் திரு.நடேச ஐயரின் கல்வெட்டு ஆர்வத்தால் கல்வெட்டுகள் மீதான ஆர்வம் ஊன்றப்பட்டவர்.

## நூலின் அமைப்பு
*கல்லெழுத்துகள்
*முற்கால எழுத்துகள்
*எழுத்தும் மொழியும்
*ஆராய்ச்சிப் பாதை
*தொல்பொருள் ஆய்வுத்துறை
*செப்பேடுகள்
*கல்வெட்டுப் படிக்கும் முறை
*எழுதினோரும் எழுதிய முறையும்
*மூன்று கல்வெட்டுகள்
*பிறமொழிக் கல்வெட்டுகள்
*பயன் தரும் கதைகள்
*நாம் செய்ய வேண்டியது என்ன?

## நூலின் தகவல்கள்
* காலத்தால் அழியாமல் காப்பாற்றவே கல்வெட்டுமுறை தோன்றியது என்பதில் ஆரம்பித்து நடுகல்லைப் பற்றியும், குன்றுகளில் உள்ள கல்வெட்டுகளைப் பற்றியும் தகவல்கள் உள்ளன.
* கல்வெட்டெழுத்துக்களின் எழுத்து முறைகளும் அவற்றின் காலகட்டங்களும்
* இந்தியாவில் இதுவரை கண்டுபிடிக்கப்பட்டுள்ள சுமார் முப்பதாயிரம் கல்வெட்டுகளில் மூன்றில் இரண்டு பங்கு தமிழ்நாட்டில் இருப்பவை. 
* கல்வெட்டுகளை படியெடுக்க தேவைப்படும் பொருள்களும் படியெடுக்கும் முறையும்.
* தமிழகத்தின் மூன்று முக்கிய கல்வெட்டு செய்திகளான தஞ்சை இராசராச சோழன் செய்த கல்வெட்டு, கணபதி நல்லூர்ச் சாசனம், மணிமங்கலம் சபையோர் சாசனம் ஆகியன.
* பதின்மூன்றாம் நூற்றாண்டில் (சுமார் கி.பி 1281) எழுதப்பட்ட தமிழ்க் கல்வெட்டில் உள்ள சீனமொழி எழுத்துக்கள். இக்கல்வெட்டு கிடைத்த இடம் சீனாவின் ஹாங்காங்குக்கு வடக்கே உள்ள சுவான்-சூ என்னுமிடம்.
* இலங்கையில் காலி என்னும் நகரத்தில் கண்டெடுக்கப்பட்ட கல்வெட்டு மூன்று மொழிகளில் எழுதப்பட்டுள்ளது. அவை: தமிழ் மொழி, பாரசீக மொழி, சீன மொழி. இக்கல்வெட்டின் காலம் கி.பி.1409
* உத்திரமேரூர் கல்வெட்டும் தகவல்களும்.
கல்வெட்டுகளைப் பற்றிய பிற தகவல்களும் உள்ளன.

## மேற்கோள்கள்
*கல் சொல்லும் கதைகள்

பகுப்பு:இந்தியத் தமிழ் நூல்கள்
பகுப்பு:தொல்லியல் தமிழ் நூல்கள்